cyanic-selkie/wikianc huggingface dataset:
ยูฟ่าแชมเปียนส์ลีก ฤดูกาล 2021–22 รอบแพ้คัดออก
รอบก่อนรองชนะเลิศ
<section begin=QF /> พิธีการจับสลากประกบคู่สำหรับรอบก่อนรองชนะเลิศ จะจัดขึ้นในวันที่ 18 มีนาคม พ.ศ. 2565 (ค.ศ. 2022), 12:00 CET. <section end=QF />
สรุปผลการแข่งขัน
<section begin=QF /> เลกแรกจะลงเล่นในวันที่ 5 และ 6 เมษายน, และเลกที่สองจะลงเล่นในวันที่ 12 และ 13 เมษายน พ.ศ. 2565 (ค.ศ. 2022).
แมตช์
รวมผลสองนัด เรอัลมาดริด ชนะ 5–4.
รวมผลสองนัด แมนเชสเตอร์ซิตี ชนะ 1–0.
รวมผลสองนัด บิยาร์เรอัล ชนะ 2–1.
รวมผลสองนัด ลิเวอร์พูล ชนะ 6–4.
รอบรองชนะเลิศ
<section begin=SF /> การจับสลากสำหรับรอบรองชนะเลิศได้จัดขึ้นเมื่อวันที่ 18 มีนาคม ค.ศ. 2022, 12:00 CET, หลังจากการจับสลากรอบก่อนรองชนะเลิศ. <section end=SF />
สรุปผลการแข่งขัน
<section begin=SF /> เลกแรกจะลงเล่นในวันที่ 26 และ 27 เมษายน, และเลกที่สองจะลงเล่นในวันที่ 3 และ 4 พฤษภาคม ค.ศ. 2022.
แมตช์
รวมผลสองนัด เรอัลมาดริด ชนะ 6–5.
รวมผลสองนัด ลิเวอร์พูล ชนะ 5–2.
รอบชิงชนะเลิศ
<section begin=F />
นัดชิงชนะเลิศจะลงเล่นในวันที่ 28 พฤษภาคม ค.ศ. 2022 ที่ สตาดเดอฟร็องส์ ใน แซ็ง-เดอนี. การจับสลากได้จัดขึ้นเมื่อวันที่ 18 มีนาคม ค.ศ. 2022, หลังการจับสลากรอบก่อนรองชนะเลิศและรอบรองชนะเลิศ, เพื่อกำหนดหาทีม "เจ้าบ้าน" เพื่อวัตถุประสงค์ในการบริหาร. <section end=F />
พระเจ้าสุริยวรมันที่ 1
พระเจ้าสูรยวรรมันที่ 1 เอกสารไทยมักเรียก พระเจ้าสุริยวรมันที่ 1 (សូរ្យវរ្ម័នទី១ สูรฺยวรฺมันที ๑; ; สวรรคต ค.ศ. 1050) พระนามหลังสวรรคตว่า นิพพานบท (និវ្វានបទ นิวฺวานบท) เป็นพระมหากษัตริย์แห่งอาณาจักรพระนคร ครองราชย์ระหว่าง ค.ศ. 1006–1050
พระนาม
พระนาม "สูรยวรรมัน" แปลว่า ผู้มีพระอาทิตย์เป็นเกราะ หรือผู้มีสุริยเทพคุ้มครอง มาจากคำสันสกฤต สูรฺย แปลว่า พระอาทิตย์ + วรฺมัน แปลว่า ผู้มีเกราะ คำนี้เพี้ยนมาจาก สูรยวรรม และภายหลังเพี้ยนต่อเป็น สุริโยพรรณ เช่น ในพระนามของพระบรมราชาที่ 7 (พระศรีสุริโยพรรณ) และของนักองค์เอง (พระนารายณ์รามาธิบดีศรีสุริโยพรรณ)
พระนามหลังสิ้นพระชนม์ คือ "พระบาทบรมนิพพานบท" (វ្រះបាទបរមនិវ្វានបទ วฺระบาทบรมนิวฺวานบท) พระนาม "นิพพานบท" นี้แปลว่า ผู้ไปถึงแล้วซึ่งนิพพาน แสดงถึงพุทธศรัทธาของพระองค์
พระราชกำเนิด
พระเจ้าสูรยวรรมันเป็นพระโอรสของพระมหากษัตริย์พระองค์หนึ่งแห่งตามพรลิงค์ ซึ่งเป็นเมืองขึ้นของอาณาจักรศรีวิชัย ตั้งอยู่ในแหลมมลายู ปัจจุบันอยู่ในประเทศไทย ส่วนพระมารดาเป็นเชื้อพระวงศ์เขมร ทำให้ทรงอ้างสิทธิที่จะสืบราชบัลลังก์เขมรแห่งอาณาจักรพระนคร
ครองราชย์
ราว ค.ศ. 1002 พระเจ้าสูรยวรรมันทรงมีชัยเหนือกองทัพของพระเจ้าอุทัยทิตยวรมันที่ 1 (ឧទ័យទិត្យវរ្ម័នទី១ อุทัยทิตฺยวรฺมันที ๑) พระมหากษัตริย์แห่งอาณาจักรพระนคร แล้วทำสงครามยึดเยื้อกับพระเจ้าชยวีรวรมัน (ជយវីរវម៌្ម ชยวีรวรฺมฺม) ผู้สืบบัลลังก์ต่อจากพระเจ้าอุทัยทิตยวรมันที่ 1 ใน ค.ศ. 1010 สูรยวรรมันจึงอ้างสิทธิในราชบัลลังก์เขมร
ขณะนั้น อาณาจักรพระนครยึดถือลัทธิเทวราชาและศาสนาฮินดูนิกายไวษณพ (นับถือพระวิษณุเป็นใหญ่) แต่พระเจ้าสูรยวรรมันทรงนับถือศาสนาพุทธนิกายมหายาน พระองค์ทรงยอมให้ศาสนาพุทธนิกายหีนยานเจริญงอกงามในเมืองเขมร และให้พลเมืองถือศาสนาฮินดูต่อไปได้
พระเจ้าสูรยวรรมันทรงรวบอำนาจทางการเมืองโดยทรงให้ข้าราชการเขมรราวสี่พันคนมากระทำสัตย์สาบานต่อพระองค์ในพระราชมนเทียรที่นครธม กำแพงนครธมยังเริ่มก่อในรัชกาลนี้ด้วย ครั้นประมาณ ค.ศ. 1012 พระเจ้าสูรยวรรมันทรงสถาปนาความสัมพันธ์ทางทูตกับราชวงศ์โจฬะแห่งอินเดียใต้ พระองค์ทรงส่งราชรถไปถวายพระเจ้าราชราชโจฬะที่ 1 (Raja Raja Chola I) พระมหากษัตริย์แห่งโจฬะ ซึ่งน่าจะเป็นไปเพื่อให้อำนวยความสะดวกทางการค้าระหว่างชนชาติทั้งสอง
ดูเหมือนว่า พระเจ้าสูรยวรรมันทรงขอให้พระเจ้าราเชนทรโจฬะที่ 1 (Rajendra Chola I) พระมหากษัตริย์โจฬะ ช่วยเหลือการสงครามกับตามพรลิงค์ เมื่อทราบความร่วมมือของเขมรและโจฬะ ตามพรลิงก์ก็ขอความช่วยเหลือจากพระเจ้าสงครามวิชัยตุงควรรมัน (Sangrama Vijayatungavarman) พระมหากษัตริย์แห่งศรีวิชัย บ้าง เป็นเหตุให้โจฬะแตกหักกับศรีวิชัยและเปิดสงครามกัน สุดท้ายแล้ว โจฬะมีชัย ศรีวิชัยพ่ายแพ้ยับเยิน
พระเจ้าสูรยวรรมันน่าจะทรงเป็นผู้ให้เริ่มก่อสร้างเทวสถานพระขรรค์แห่งกำพงสวาย (ព្រះខ័ននៅកំពង់ស្វាយ พฺระขันเนากํพง̍สฺวาย) และขยายเทวสถานอื่น ๆ เช่น ปราสาทบันทายศรี (ប្រាសាទបន្ទាយស្រី บฺราสาทบนฺทายสฺรี), วัดเอกพนม (វត្តឯកភ្នំ วตฺตเอกภฺนํ), และปราสาทพนมชีสูร (ប្រាសាទភ្នំជីសូរ บฺราสาทภฺนํชีสูร)
สิ่งก่อสร้างหลักในรัชกาลนี้ คือ ปราสาทพระวิหาร (ប្រាសាទព្រះវិហារ บฺราสาทพฺระวิหาร) บนเทือกเขาพนมดงรัก (ជួរភ្នំដងរែក ชัวรภฺนํฎงแรก) ตลอดจนปราสาทพิมานอากาศ (ប្រាសាទភិមានអាកាស บฺราสาทภิมานอากาส) และปราสาทตาแก้ว (ប្រាសាទតាកែវ บฺราสาทตาแกว)
รัชกาลนี้ยังได้สร้างบารายตะวันตกเป็นแอ่งเก็บน้ำแห่งที่สองในนครธม ยาว 8 กิโลเมตร กว้าง 2.1 กิโลเมตร กักน้ำได้ถึง 123 ล้านลิตร เป็นแอ่งเก็บน้ำเขมรโบราณที่ใหญ่ที่สุดแห่งเดียวที่ยังหลงเหลืออยู่ในปัจจุบันนี้
พระเจ้าสูรยวรรมันทรงได้รับสมญาว่า "ธรรมนีติราช" (King of the Just Laws) ครองราชย์อยู่ราว 40 ปี ระยะเวลาส่วนใหญ่ทรงใช้ไปในการป้องกันขอบขัณฑสีมาของพระองค์ พระองค์ยังได้ทรงแผ่พระอำนาจมาถึงละโว้ ตลอดจนลุ่มแม่น้ำเจ้าพระยา และลุ่มแม่น้ำโขง
สวรรคต
พระเจ้าสูรยวรรมันวายสวรรคตใน ค.ศ. 1050 และได้รับเฉลิมพระนามว่า "นิพพานบท"
เมื่อสิ้นพระองค์แล้ว พระโอรส คือ พระเจ้าอุทัยทิตยวรมันที่ 2 (ឧទ័យទិត្យវរ្ម័នទី២ อุทัยทิตฺยวรฺมันที ๒) สืบราชสมบัติต่อจนถึงประมาณ ค.ศ. 1066 พระโอรสอีกองค์ คือ พระเจ้าหรรษวรมันที่ 3 (ហស៌វរ្ម័នទី៣ หรฺสวรฺมันที ๓) จึงเสวยราชย์ต่อจนถึง ค.ศ. 1080
ปฏิรูปพจน์
ปฏิรูปพจน์ หรือ การอ้างถึงเป็นโวหารภาพพจน์อย่างหนึ่งที่อ้างถึงหรือกล่าวถึงโดยนัยหรือโดยตรงซึ่งบุคคล สถานที่ เหตุการณ์ งานทางวรรณกรรม เรื่องราวลี้ลับ งานศิลปะ พบได้ในทุกภาษาไม่ใช่แค่ภาษาไทย
ตัวอย่าง
พักตร์สี่แปดโสตฟัง อื่นอื้อ (พระพรหม) กฤษณะนิทรเลอหลัง นาคหลับ ฤๅพ่อ (พระนารายณ์) สองพิโยคร่ำรื้อ เทพท้าวทำเมิน
เกรงรักจะเปลี่ยนไป ดังหลงข้าวใหม่"''
วัดเทียนดัด
วัดเทียนดัด เป็นวัดราษฏร์สังกัดมหานิกาย ในตำบลบ้านใหม่ อำเภอสามพราน จังหวัดนครปฐม ริมฝั่งแม่น้ำท่าจีน
วัดเทียนดัดสร้างขึ้นเมื่อปี พ.ศ. 2312 ในสมัยกรุงธนบุรี หลังจากที่กรุงศรีอยุธยาแตก พระสงฆ์ได้หนีพม่ามาพักบริเวณนี้ ชาวบ้านได้สร้างวัดให้ โดยใช้ชื่อวัดว่า วัดดงเกด เนื่องจากมีต้นเกดขึ้นอยู่มาก ต่อมาเปลี่ยนชื่อมาเป็น วัดกระแชงดาด, วัดเชิงดาดคงคาวน และ วัดเชิงดาดคงคาวล ต่อมาสมเด็จพระมหาสมณเจ้า กรมพระยาวชิรญาณวโรรสเสด็จมาที่วัดนี้และได้ตั้งชื่อวัดใหม่ว่า วัดเทียนดัด ในอดีตวัดมีพระเถรซึ่งมีชื่อเสียงมาก ได้แก่ พระครูปลัดผัน ติสฺสวณฺโณ อดีตเจ้าอาวาสรูปที่ 4 และพระครูอาทรพิทยคุณ (ผล ธมฺมโชติ) อดีตเจ้าอาวาสรูปที่ 5 ทั้งสองท่านมีชื่อเสียงทางด้านการสร้างพระและเครื่องรางของขลัง อีกองค์หนึ่งเป็นเจ้าอาวาสรูปที่ 6 คือ พระครูมนูญ กิจจานุวัตร (แสวง ธมฺรโส) ที่ได้พัฒนาวัดและสิ่งก่อสร้าง วัดเทียนดัด ได้รับพระราชทานวิสุงคามสีมา พ.ศ. 2480 ปัจจุบันมีพระครูวิกรมพิทยคุณ เป็นเจ้าอาวาส
วัดมีอุโบสถหลังเก่า สร้างหันหน้าไปทางแม่น้ำ ด้านหน้ามีพาไลหรือหลังคาคลุมทอดลงมา ใบเสมาตรงเอวทำเป็นลวดลายก้านขดสลับไป วัดยังมีเอกสารโบราณ อย่าง ตำรายันต์ ตำราคาถา ตำรายา มหาถะมืน ฯลฯ
ยูฟ่าซูเปอร์คัพ 2017
ยูฟ่าซูเปอร์คัพ 2017 เป็นการแข่งขัน ยูฟ่าซูเปอร์คัพ ครั้งที่ 42 ซึ่งเป็นการแข่งขันฟุตบอลประจำปีระหว่างทีมชนะเลิศ ยูฟ่าแชมเปียนส์ลีก ฤดูกาล 2016–17และแชมป์เก่า เรอัลมาดริด พบกับทีมชนะเลิศ ยูฟ่ายูโรปาลีก ฤดูกาล 2016–17 แมนเชสเตอร์ยูไนเต็ด จัดขึ้นที่สนาม ฟิลิปเดออาเรนา ในเมือง สโกเปีย สาธารณรัฐมาซิโดเนีย ในวันที่ 8 สิงหาคม ค.ศ. 2017
สนามแข่งขัน
สนามฟิลิปทูอาเรนา ได้รับการประกาศให้เป็นสถานที่จัดการแข่งขัน ยูฟ่าซูเปอร์คัพ 2017 เมื่อวันที่ 30 มิถุนายน ค.ศ. 2015 ในการประชุมใหญ่ของคณะกรรมการบริหารยูฟ่า ณ กรุงปราก, สาธารณรัฐเช็ก โดยเป็นครั้งแรกของการแข่งขันนัดชิงชนะเลิศของยูฟ่าที่จัดขึ้นในประเทศมาซิโดเนีย
การจำหน่ายตั๋ว
กับความจุสนามอยู่ที่ 30,500 คนสำหรับนัดนี้, จำนวนเงินทั้งหมดจากตั๋วเข้าชม 23,000 ใบได้ถูกจัดจำหน่ายให้กับแฟนบอลและประชาชนทั่วไป, มีวางจำหน่ายในการลดราคาให้กับแฟนๆทั่วโลกผ่านทางเว็บไซต์ UEFA.com ตั้งแต่วันที่ 13 มิถุนายน ถึง 4 กรกฎาคม พ.ศ. 2560 ในหมวดหมู่ราคาตั๋ว 3 ราคา : €50, €30, และ €15. ตั๋วที่เหลือจะถูกจัดสรรให้กับคณะกรรมการการจัดงานท้องถิ่น, ยูฟ่าและสมาคมแห่งชาติ, หุ้นส่วนทางการค้าและผู้ถือลิขสิทธิ์การแพร่ภาพกระจายเสียง.
โบโกร์
ในยุคกลาง เป็นเมืองหลวงของราชอาณาจักรซุนดา (Kerajaan Sunda) เรียกชื่อเมืองว่า ปากูวันปาจาจารัน (Pakuan Pajajaran) หรือ ดาเยอปากูวัน (Dayeuh Pakuan) และในช่วงอาณานิคมของดัตช์มีชื่อว่า บุยเทนซอร์ก (Buitenzorg) มีความหมายว่า "ไร้กังวล" ในภาษาดัตช์ และเมืองยังเป็นที่พักอาศัยช่วงฤดูร้อนของผู้สำเร็จราชการหมู่เกาะอินเดียตะวันออกของเนเธอร์แลนด์
ภาษามณีปุระพิษณุปุระ
ภาษามณีปุระพิษณุปุระ (বিষ্ণুপ্রিয়া মণিপুরী) เป็นภาษาในกลุ่มอินโด-อารยัน พูดในบางส่วนของแคว้นอัสสัม, ตรีปุระ, มณีปุระในประเทศอินเดีย และบางส่วนของบังกลาเทศ และพม่าต่างจากภาษามณีปุระหรือภาษาไมไตที่เป็นตระกูลภาษาย่อยทิเบต-พม่า
ประวัติและพัฒนาการ
ภาษามณีปุระพิษณุปุระมีผู้พูดในบางส่วนของรัฐอัสสัม ตรีปุระและมณีปุระในอินเดีย เช่นเดียวกับในบังกลาเทศ พม่า และประเทศอื่น ๆ ภาษานี้ต่างจากภาษากลุ่มอินโด-อารยันอื่น ๆ เช่น ภาษาเบงกอล ภาษาโอริยา ภาษาอัสสัม โดยภาษานี้มีถิ่นกำเนิดและพัฒนาขึ้นในรัฐมณีปุระ โดยเกิดขึ้นครั้งแรกรอบ ๆ ทะเลสาบโลกตัก หลักฐานรุ่นแรก ๆ ที่กล่าวถึงภาษานี้เป็นบันทึกทางประวัติศาสตร์ในพุทธศตวรรษที่ 23 ชื่อ ขุมัล ปุรณะ เขียนโดยบัณฑิต นวเขนทรา ศรมะ หลักฐานอื่น ๆ แสดงให้เห็นว่าภาษานี้เกิดในรัฐมณีปุระก่อนพุทธศตวรรษที่ 24 G.A. Grierson เรียกภาษานี้ว่า ภาษามณีปุระพิษณุปุระ แต่บางคนเรียกเพียงภาษาพิษณุปุระ
ผู้พูดภาษานี้ส่วนใหญ่ย้ายออกจากรัฐมณีปุระเข้าสู่รัฐอัสสัม ตรีปุระ สิลเหติ และจาชัร ในช่วงระหว่างพุทธศตวรรษที่ 23 เนื่องจากความขัดแย้งภายในระหว่างเจ้าชายในมณีปุระและการรุกรานของพม่า เป็นการยากที่ผู้พูดภาษามณีปุระพิษณุปุระจะรักษาภาษาของตนไว้ ภายใต้อิทธิพลของภาษาไมไต แม้ว่าใน พ.ศ. 2434 Grierson พบผู้พูดภาษานี้ 2-3 หมู่บ้านใกล้พิษณุปุระ แต่ภาษานี้เริ่มสูญสลายอย่างช้า ๆ ภายในมณีปุระซึ่งคนส่วนใหญ่พูดภาษาไมไต และเริ่มสูญหายในบังกลาเทศและจาชัรซึ่งคนส่วนใหญ่พูดภาษาเบงกอล ภาษานี้ยังเหลือผู้พูดอยู่ในชิริบัม (ส่วนย่อยในมณีปุระ) ตำบลจาชัรในอัสสัม และกลุ่มเล็ก ๆ ในบังกลาเทศและมณีปุระ
จุดเริ่มต้น
ผู้พูดภาษานี้เรียกภาษาของตนว่า อิมัรทาร์ หมายถึงภาษาของแม่ เขาเรียกตนเองว่าชาวมณีปุระ และใช้คำว่า "ชาวพิษณุปุระ" หรือ "พิษณุปริยา" เพื่อแยกตนเองออกจากกลุ่มอื่น ๆ ในมณีปุระ คำว่า "พิษณุปริยา" อาจมาจากคำว่าพิษณุปุระ โดยเติมปัจจัย –อิยา เพื่อให้หมายความว่าประชาชนของพิษณุปุระ ชาวพิษณุปุระดั้งเดิมเชื่อว่าพวกเขาเข้าสู่มณีปุระโดยอพยพมาจากทวารกะและหัสตินาปุระ หลังจากเกิดสงครามมหาภารตะ มีการกล่าวกันว่าการอพยพครั้งนี้นำโดยพภรุวาหนะ บุตรของอรชุนกับจิตรางคทา นักวิชาการและนักประวัติศาสตร์บางคนสนับสนุนทฤษฎีนี้ จากการสังเกตลักษณะของภาษา ภาษานี้ได้รับอิทธิพลจากภาษาสันสกฤตและภาษามหาราษฏรี เช่นเดียวกับภาษาปรากฤต เช่น ภาษาเสาราเสนี ภาษาเสาราเสนีนี้เป็นภาษาของทหารและประชาชนในทุ่งกุรุเกษตร มัธยเทศ อินทรปรัศถ์และหัสตินาปุระ อย่างไรก็ตาม K.P. Sinha ไม่เห็นด้วยกับทฤษฎีนี้และเห็นว่าภาษามณีปุระพิษณุปุระมาจากภาษามคธี ภาษามณีปุระพิษณุปุระไม่ใช่ตระกูลภาษาย่อยทิเบต-พม่า แต่ใกล้เคียงกับภาษากลุ่มอินโด-อารยัน โดยได้รับอิทธิพลจากภาษาไมไตทั้งทางด้านไวยากรณ์และการออกเสียง ในแต่ละช่วงของพัฒนาการ ภาษาเสาราเสนี ภาษามคธี ภาษามหาราษฏรีและตระกูลภาษาย่อยทิเบต-พม่าเข้ามามีอิทธิพลมาก ภาษานี้อาจจะพัฒนามาจากภาษาสันสกฤต ภาษาเสาราเสนี และภาษามหาราษฏรีเช่นเดียวกับภาษาฮินดี ภาษาอัสสัม ภาษาเบงกอล และภาษาโอริยา อิทธิพลจากภาษาเสาราเสนีและภาษามหาราษฏรีเห็นได้จากคำสรรพนาม การเชื่อมต่อ และการลงท้ายการก และมีลักษณะบางอย่างจากภาษามคธีปนอยู่ด้วย ภาษานี้คำศัพท์จากภาษาไมไตที่ออกเสียงแบบเก่าในช่วงพ.ศ. 2000 – 2200 ซึ่งอาจเป็นเพราะผู้พูดส่วนใหญ่อพยพออกจากมณีปุระในพุทธศตวรรษที่ 24
สำเนียง
ภาษานี้มีสองสำเนียงคือ ราชัร คัง (หมู่บ้านพระราชา) และมาไท คัง (หมู่บ้านราชินี) ในทาสัทศาสตร์ สำเนียงราชัร คัง เกี่ยวข้องกับภาษาอัสสัมและไมไต ส่วนสำเนียงมาไท คัง เกี่ยวข้องกับภาษาเบงกอล แต่ในทางคำศัพท์ สำเนียงมาไท คัง ได้รับอิทธิพลจากภาษาไมไตมาก ส่วนราชัร คัง ใกล้เคียงกับภาษาอัสสัมและภาษาเบงกอลมากกว่า นอกจากนี้แล้ว ทั้งสองสำเนียงไม่ต่างกัน
ระบบการเขียน
ชาวพิษณุปุระดั้งเดิมกล่าวว่าพวกเขามีระบบการเขียนเป็นของตนเองคืออักษรเทวนาครีที่เคยใช้เขียนภาษาพิศนุปริยะมาก่อนหน้านี้ ในยุคการศึกษาสมัยใหม่ภายใต้การปกครองของอังกฤษโดยผ่านทางภาษาเบงกอล ผู้พูดภาษานี้เริ่มเปลี่ยนมาใช้อักษรเบงกอล
ปีเตอร์ ชิลตัน
ปีเตอร์ เลสลี ชิลตัน OBE (เกิดวันที่ 18 กันยายน ค.ศ. 1949) เป็นอดีตผู้รักษาประตูฟุตบอลชาวอังกฤษ ผู้ทำสถิติลงเล่นให้กับทีมชาติอังกฤษมากที่สุด โดยลงเล่นไป 125 นัด และเคยเป็นผู้เล่นที่ลงเล่นในนัดการแข่งขันอย่างเป็นทางการมากที่สุดถึง 1,249 นัด ก่อนที่จะถูกทำลายสถิติโดย Paul Bastock ใน ค.ศ. 2017 IFFHS จัดอันดับให้ชิลตันเป็น 1 ใน 10 สุดยอดผู้รักษาประตูแห่งศตวรรษที่ 20 ซึ่งการจัดอันดับนี้เกิดขึ้นในปี ค.ศ. 2000
เขาลงเล่นฟุตบอลตลอดระยะเวลา 30 ปี กับ 11 สโมสรที่แตกต่าง เขาคว้าแชมป์ยูโรเปียนคัพ 2 สมัย และลงเล่นมากกว่า 1,300 นัด (เฉพาะการแข่งขันอย่างเป็นทางการ) ชิลตันยังเป็นส่วนหนึ่งของทีมชาติอังกฤษในการแข่งขันฟุตบอลชิงแชมป์แห่งชาติยุโรป 1980, ฟุตบอลโลก 1982, ฟุตบอลโลก 1986, ฟุตบอลชิงแชมป์แห่งชาติยุโรป 1988 และฟุตบอลโลก 1990 เขาเคยลงเล่นเกิน 100 นัดให้กับ 5 สโมสร และเคยทำสถิติคลีนชีตส์ในฟุตบอลโลกรอบสุดท้ายมากที่สุดถึง 10 นัด ร่วมกับผู้รักษาประตูชาวฝรั่งเศสอย่าง Fabien Barthez
ในช่วงการค้าแข้งกับนอตทิงแฮมฟอเรสต์ เขาพาสโมสรคว้าแชมป์เฟิสต์ดิวิชัน, ยูโรเปียนคัพ 2 สมัย, ยูฟ่าซูเปอร์คัพ 1 สมัย และฟุตบอลลีกคัพ
สถิติการลงเล่นในนามสโมสร
อ้างอิง:
สโมสร
เลสเตอร์ซิตี
นอตทิงแฮมฟอเรสต์
ทีมชาติ
อังกฤษ
ชยะ ชยะ เฮ เตลังคานา
ชย ชย เฮ เตลังคานา (Jaya Jaya He Telangana) เป็นเพลงประจำรัฐเตลังคานา ของประเทศอินเดีย เนื้อร้องและทำนองประพันธ์โดย Ande Sri ซึ่งเพลงประจำรัฐดังกล่าวไม่ได้ประกาศอย่างเป็นทางการ  ผู้เขียนใช้เวลาเจ็ดปีในการเขียนเพลงบท 12 บท แต่มีเพียงสี่บทเท่านั้นที่ได้รับเลือกให้เป็นเพลงประจำรัฐ
Chlidonophora
Chlidonophora เป็นสกุลของแบรคิโอพอดที่อยู่ในวงศ์ Chlidonophoridae.
สปีชีส์ของสกุลนี้พบในอเมริกา ยุโรปตะวันตก แอฟริกาตอนใต้
สปีชีส์ในสกุล ได้แก่:
การหลอมเหลว
การหลอมเหลว (melting) คือการที่สสารมีอุณหภูมิสูงจนถึงจุดหลอมเหลวพอดี โดยสสารนั้น จะเปลี่ยนสถานะจากของแข็งกลายเป็นของเหลว
นางงามจักรวาล 2008
นางงามจักรวาล 2008 (Miss Universe 2008) เป็นการจัดการประกวดนางงามจักรวาลครั้งที่ 57 จัดในวันที่ 14 กรกฎาคม พ.ศ. 2551 (ตามเวลาในประเทศไทย) ณ เมืองญาจาง ประเทศเวียดนาม โดย ริโยะ โมริ นางงามจักรวาล 2007 จากประเทศญี่ปุ่น มอบมงกุฎให้แก่ ดายานา เมนโดซา จากประเทศเวเนซุเอลา นางงามจักรวาล 2008 โดยล่าสุดในเดือนมิถุนายน 2022 เธอได้โพสเชิงต่อต้านชาว LGBTQ+ ในอินสตาแกรมส่วนตัวของเธอในเดือน Pride Month เดือนแห่งการเฉลิมฉลองความเท่าเทียมของชาว LGBTQ+
ผู้เข้าประกวด
มี 80 ผู้เข้าประกวด ต่อไปนี้
ดัชนีราคาผู้บริโภค
ดัชนีราคาผู้บริโภค (consumer price index : CPI) หมายถึง ตัวเลขทางสถิติที่ใช้วัดการเปลี่ยนแปลงของราคาสินค้าและบริการที่ครอบครัวหรือผู้บริโภคซื้อหามาบริโภคเป็นประจำ ในปัจจุบันเปรียบเทียบกับราคาในปีที่กำหนดไว้เป็นปีฐาน
ดัชนีราคาผู้บริโภค
ดัชนีราคาผู้บริโภค แสดงถึงการเปลี่ยนแปลงทางด้านราคาสินค้าและบริการมักถูกนำไปใช้ในการปรับปรุงค่าจ้างและเงินเดือนให้สอดคล้องกับราคาของที่เพิ่มขึ้น เพราะถ้าไม่มีการปรับค่าจ้างและเงินเดือนเพิ่มขึ้น จะทำให้เงินจำนวนเดิมซื้อของได้น้อยลง นอกจากการต่อรองอัตรา ค่าจ้างและเงินเดือนของสหภาพแรงงาน บริษัท ห้างร้านต่างๆ ก็ใช้ดัชนีราคาผู้บริโภคเป็นเกณฑ์ เช่นเดียวกัน เช่น บริษัทบางแห่งในสหรัฐอเมริกากำหนดว่าค่าจ้างจะต้องเพิ่มขึ้น 1 เซ็นต์ต่อชั่วโมงเมื่อดัชนีราคาผู้บริโภคเปลี่ยนไป 0.5 เป็นต้น ดัชนีราคาผู้บริโภคยังถูกใช้ในการปรับปรุงค่าเช่า การปรับอัตราค่าธรรมเนียมใช้ทางด่วน เป็นต้น และหากจะมองถึงสภาพเศรษฐกิจโดยทั่วไปดัชนีราคาผู้บริโภคจะเป็นตัวที่ชี้ให้เห็นภาวะของเงินเฟ้อ และยังใช้เป็นเครื่องวัดอำนาจซื้อของผู้บริโภคอีกด้วย
ดัชนีราคาผู้บริโภคสร้างได้โดยวิธีใช้ค่าเฉลี่ยสัมพัทธ์ถ่วงน้ำหนัก โดยใช้ถ่วงน้ำหนักคงที่ ข้อมูลจะได้มาจากการเก็บสถิติราคาสินค้าและบริการเป็นรายเดือน หรือรายไตรมาส แล้วนำมาเปรียบเทียบกับปีฐาน ราคาที่กล่าวถึงนี้ คือ ราคาขายปลีกที่ผู้บริโภค ซื้อขายกันอยู่ในตลาด สินค้าที่นำมาใช้คำนวณมีทั้งที่เป็นสินค้าที่จำเป็นต่อการครองชีพและสินค้าฟุ่มเฟือยใช้ในหมู่ผู้มีระดับรายได้ปานกลาง สินค้าที่มีความจำเป็นต่อการครองชีพก็ได้แก่ อาหารและเครื่องดื่มที่ไม่มีแอลกอฮอล์ เครื่องนุ่งห่ม เคหสถาน การรักษาพยาบาล ส่วนพวกสินค้าฟุ่มเฟือยก็ได้แก่ บริการส่วนบุคคล พาหนะ และบริการการขนส่ง การบันเทิง ยาสูบ และเครื่องดื่มที่มีแอลกอฮอล
ส่วนการเก็บราคาสินค้านั้นเก็บได้จากตลาดต่างๆที่กำหนดไว้เป็นประจำ และจัดเก็บตามลักษณะจำเพาะของสินค้าที่กำหนดให้กับสินค้าแต่ละรายการ ตามการสำรวจความนิยมของ ผู้บริโภค เป็นรายสัปดาห์ รายปักษ์ และรายเดือน จนถึงรายไตรมาส ตัวอย่างการคำนวณอัตราการเปลี่ยนแปลงของดัชนีราคาผู้บริโภค ลองคำนวณเปรียบเทียบอัตราการเปลี่ยนแปลงของดัชนีราคาผู้บริโภคของประเทศ ปี 2543 กับ ปี 2544 สมมติตัวเลข ปี 2543 เป็น 197.7 และปี 2544 เป็น 202.6 ดัชนีราคาผู้บริโภคปี 2544 เพิ่มจากปี 2543 ดังนี้ = (202.6/197.7) x 100 = 102.5 ดังนั้นดัชนีเพิ่มขึ้นร้อยละ 102.5-100 = 2.5 ดัชนีราคาผู้บริโภคในปี 2544 ที่เพิ่มขึ้นนี้ อาจบ่งบอกได้ถึงภาวะเงินเฟ้อที่เพิ่มขึ้น แต่การเพิ่มขึ้นเพียงร้อยละ 2.5 ไม่ถือว่าเกิดภาวะเงินเฟ้อขึ้น
บาร์บี้
ตุ๊กตาบาร์บี้ (Barbie) เป็นตุ๊กตาจำลองรูปคน ส่วนมากมักจะเป็นเด็กผู้หญิง หญิงสาวหรือไม่ก็เป็นเจ้าหญิง เน้นเรื่องการแต่งตัวตามแฟชั่น สัดส่วนของตุ๊กตาจะจำลองจากขนาดของคนจริงๆ ที่ย่อขนาดลงมา 6 เท่าแต่ความสูงนั้นจะอยู่ที่ 11.5 นิ้วโดยประมาณ ผลิตโดย บริษัท แมทเทล เริ่มตั้งแต่วันที่ 9 มีนาคม ค.ศ. 1959 (พ.ศ. 2502) จากการรังสรรค์ของรูธ แฮนด์เลอร์ นักธุรกิจสาวอเมริกัน
ประวัติ
แฮนเลอร์ ได้รับแรงบันดาลใจที่จะประดิษฐ์ตุ๊กตาบาร์บี้ หลังจากเธอสังเกตเห็นว่า บาร์บาร่า ลูกสาวของเธอชอบเล่นตุ๊กตากระดาษ และชอบให้ตุ๊กตาเหล่านั้นทำสิ่งต่างๆ เหมือนที่ผู้ใหญ่ทำ รูธจึงเริ่มความคิดที่จะสร้างตุ๊กตาสาวที่มีรูปร่างเป็นผู้ใหญ่ แต่ในตอนแรกคนรอบกายของเธอไม่เห็นด้วย
ต่อมา เมื่อแฮนเลอร์มีโอกาสได้เดินทางไปท่องเที่ยวในยุโรปในปี 1956 เธอก็ไปสะดุดตากับตุ๊กตา "ไบล์ด ลิลลี" ของเยอรมนี (ตุ๊กตารูปหญิงสาววัยทำงานที่วางจำหน่ายครั้งแรกในเยอรมนีปี 1955 โดยเป้าหมายทางการตลาดในตอนแรกต้องการ เจาะกลุ่มผู้ใหญ่ แต่กลับได้รับความนิยมในหมู่เด็กๆ มากกว่า) ซึ่งวางขายอยู่ในร้าน ขายของของสวิตเซอร์แลนด์และได้ซื้อกลับบ้านมา 3 ตัว โดยที่ตัวหนึ่งให้ลูกสาว ส่วนที่เหลือนำมาเป็นต้นแบบในการผลิตตุ๊กตาบาร์บี้
จากนั้น แฮนเลอร์ก็ได้ดัดแปลงเปลี่ยนโฉมตุ๊กตาลิลลีใหม่หมด พร้อมกับตั้ง ชื่อให้ว่า "บาร์บี้" ตามชื่อของลูกสาวเธอ หรือในชื่อเต็มว่า บาร์บี้ มิลลิเซ็น โรเบิร์ท (Barbie Millicent Roberts) ด้วยความช่วยเหลือของแจ๊ค ไรอัน (Jack Ryan) และนำตุ๊กตาที่ตั้งชื่อว่า “Barbie” นำไปออกแสดงในงาน American International Toy Fair ที่มหานครนิวยอร์ก ในวันที่ 9 มีนาคม 2502 (ความจริงบาร์บี้เป็นสาวราศีสิงห์) ซึ่งถือเป็นวันเกิดอย่างเป็นทางการของบาร์บี้มาจนถึงปัจจุบัน
บริษัท แมทเทล อิงค์ คือ ผู้ได้รับสิทธิในการผลิตบาร์บี้ โดยบาร์บี้รุ่นแรกมาในชุดว่ายน้ำลายทางขาวดำแบบม้าลาย ผมสีบลอนด์ยาวตรงและมีผมหน้าม้า เป็นตัวแทนของแฟชั่นวัยรุ่น เสื้อผ้าทุกชุดออกแบบโดยดีไซเนอร์ของแมทเทล เมื่อวางตลาดในปีแรกมียอดขายสูงกว่า 350,000 ตัว ถึงวันนี้ประมาณการว่ามีบาร์บี้กว่า 1,000 ล้านตัวที่วางขายใน 150 ประเทศทั่วโลก
และแล้วเรื่องราวของบาร์บีก็ถูกแต่งขึ้นเพื่อส่งเสริมการขายสาวน้อยผู้นี้มีชื่อจริงว่าบาร์บี้ มิลลิเซ็นต์ โรเบิร์ตส์ เป็นบุตรสาวของ นางมาร์กาเรต โรเบิร์ตส์ (Mrs.Mageret Roberts) และ นายจอช โรเบิร์ตส์ (Mr.Josh Roberts) เกิดที่ “Willow, Wisconsin ประเทศสหรัฐอเมริกา ต่อมาแม็ทเทลก็ส่งครอบครัวและเพื่อนๆมาเพิ่มบทบาทไม่ให้บาร์บีต้องโดดเดี่ยว เริ่มต้นด้วย เคน (เค็น คาร์สัน) แฟนหนุ่ม และครอบครัวของเธออันได้แก่น้องสาว 3 คน ชื่อว่า สกิปเปอร์ สเตซี และเชลซี (ชื่อเดิมคือ เคลลี) พร้อมทั้งเพื่อนสนิทอย่างมิดจ์ในปี ค.ศ. 1963 นอกจากนั้นบาร์บียังได้เข้าเรียนในระดับไฮสคูลที่โรงเรียนวิลโลวส์ในเมืองวิลโลวส์ รัฐวิสคอนซิน บาร์บีเริ่มออกเดทกับเคนในปี 1961 ทั้งสองเป็นคู่รักที่สวีทกันมาตลอดกว่า 40 ปี แต่เมื่อเดือนที่ผ่านมาก่อนวาเลนไทน์แค่ 2 วัน โฆษกของบริษัทแม็ทเทลก็สร้างความตกตะลึงแก่แฟนบาร์บีทั่วโลก ด้วยการประกาศข่าวการแยกทางของ บาร์บี้ และ เคน บาร์บี้ สาวน้อยที่มีคนหลงรักไปทั่วโลก เพราะเรื่องราวของเธอที่มีมากว่า 61 ปี นั้นเปลี่ยนแปลงไปตามยุคสมัยและเข้ากับแต่ละวัยได้ตลอด
แม้กระทั่งยุคที่สถานะของ “กิ๊ก” กำลังระบาด สาวบาร์บี้ก็แอบมีกิ๊กจนเลิกกับแฟนหนุ่ม “เคน” ไปเป็นที่เรียบร้อย หลังจากนั้นก็ใช้ชีวิตสาวโสดอย่างสนุกสนานตามเทรนด์แฟชั่นที่เข้ามาในแต่ละปี
ซีรีส์และภาพยนตร์แอนิเมชัน
นอกจากทำตุ๊กตาบาร์บี้แล้ว ยังถูกทำเป็นซีรีส์และภาพยนตร์แอนิเมชันราวกับว่าเป็นการแต่งตั้งให้บาร์บี้เป็นดาราที่มีชื่อเสียงระดับโลก ตั้งแต่ปี ค.ศ. 1987 บาร์บี้ได้นำมาเป็นภาพยนตร์แอนิเมชันครั้งแรกในรูปแบบ 2D มีชื่อเรื่องว่า "Barbie and the Rockers: Out of this World" พอมาในปี ค.ศ. 2001 ถูกนำเป็นภาพยนตร์แอนิเมชันในรูปแบบ 3D มีชื่อเรื่องว่า "Barbie in the Nutcracker (บาร์บี้ อิน เดอะ นัทแครกเกอร์)" และยังมีอีกหลายเรื่องหลายประเภทที่บาร์บี้รับบทในการแสดง(บางเรื่องบาร์บี้รับบทเป็นตัวเองด้วย) เช่น เจ้าหญิง นางเงือก นางฟ้า ฮีโร่ และการพลิกบทบาทของบาร์บี้ในบทนางเอกร้าย ชื่อว่า "อีเดน" จากเรื่อง "Barbie in A Christmas Carol (บาร์บี้กับวันคริสต์มาสสุดหรรษา)" มีนิสัยขี้โวยวายเอาแต่ใจแถมยังเห็นแก่ตัวราวกับนางร้ายเลยทีเดียว
อัลบั้มเพลงของบาร์บี้
Sing Along With Barbie (รวมเพลงร้องตามกับบาร์บี้) ค.ศ. 2010
แหล่งข้อมูลอื่น
ช่องยูทูปอย่างเป็นทางการของบาร์บี้
ครูว์ดรากอน เอนดิวแรนซ์
ครูว์ดรากอน เอนดิวแรนซ์ (ดรากอน C210) (Crew Dragon Endurance) เป็นยานอวกาศหนึ่งในตระกูลครูว์ดรากอนซึ่งผลิตโดยสเปซเอ็กซ์ ถูกสร้างขึ้นและดำเนินงานภายใต้คอมเมอร์เชียลครูว์โปรแกรมของนาซา ยานเอนดิวแรนซ์ถูกปล่อยเมื่อวันที่ 11 พฤศจิกายน 2021 พร้อมคณะลูกเรือไปยังสถานีอวกาศนานาชาติ ซึ่งเป็นส่วนหนึ่งของภารกิจสเปซเอ็กซ์ ครูว์-3 และได้กลายเป็นส่วนหนึ่งของคณะลูกเรือถาวรของสถานีอวกาศนานาชาติชุดที่ 66 (เอ็กซ์เพดิชัน 66)
ประวัติ
ยานเอนดิวแรนซ์ถูกปล่อยครั้งแรกเมื่อวันที่ 11 พฤศจิกายน 2021 (UTC) โดยติดไปกับจรวดฟัลคอน 9 บล็อก 5 ณ แท่นปล่อยจรวด LC-39A ในศูนย์อวกาศเคนเนดี รัฐฟลอริดา ภายในยานมีนักบินอวกาศ 4 คนได้แก่ ราชา ชารี, ทอมัส มาร์ชเบิร์น, เคย์ลา แบร์รอนจากนาซา และมัททีอัส เมาเรอร์จากองค์การอวกาศยุโรปเดินทางไปยังสถานีอวกาศนานาชาติเพื่อปฏิบัติภารกิจเป็นเวลา 6 เดือน
อนุทวีปอินเดีย
อนุทวีปอินเดีย (Indian subcontinent) เป็นพื้นที่ทางภูมิศาสตร์ในเอเชียใต้ ส่วนใหญ่ตั้งอยู่บนแผ่นอินเดีย ล้อมรอบด้วยมหาสมุทรอินเดียทางทิศใต้และเทือกเขาหิมาลัยทางทิศเหนือ โดยทั่วไปมักรวมประเทศบังกลาเทศ, ภูฏาน, อินเดีย, มัลดีฟส์, เนปาล, ปากีสถาน และศรีลังกา   บางครั้งรวมบริติชอินเดียนโอเชียนเทร์ริทอรี คำว่า อนุทวีปอินเดีย และ เอเชียใต้ มักใช้แทนกันได้ ถึงแม้ว่าศัพท์ทางภูมิรัฐศาสตร์ของเอเชียใต้มักรวมประเทศอัฟกานิสถาน แผนโลกของสหประชาชาติส่วนทวีปเอเชียก็รวมประเทศอิหร่านเข้าในเอเชียใต้ด้วย บางครั้งมักสื่อความหมายใกล้เคียงกับชมพูทวีปในสมัยพุทธกาลอีกด้วย
ในเชิงภูมิศาสตร์ อนุทวีปอินเดียเกี่ยวเนื่องกับแผ่นดินส่วนที่แยกออกจากมหาทวีปกอนด์วานา และชนเข้ากับแผ่นยูเรเชีย เมื่อ 55 ล้านปีก่อน อนุทวีปอินเดียมักกำหนดคร่าว ๆ ว่าแบ่งออกจากทวีปเอเชียด้วยเทือกเขาฮินดูกูชทางตะวันตกและเทือกเขายะไข่ทางทิศตะวันออก
แคนเดลา
แคนเดลา (candela สัญลักษณ์: cd) หรือที่เรียกทั่วไปว่าแรงเทียน เป็นหน่วยฐานเอสไอของความเข้มของการส่องสว่าง ซึ่งหมายถึงกำลังของแสงต่อมุมตัน (ความเข้มของการแผ่รังสี) ที่ปล่อยออกมาจากแหล่งกำเนิดแสงในทิศทางเฉพาะ และถ่วงน้ำหนักโดยฟังก์ชันการส่องสว่างซึ่งเป็นแบบจำลองมาตรฐานของความไวแสงของตามนุษย์ในแต่ละความยาวคลื่น
คำว่า Candela มีที่มาจากภาษาละติน และยังเป็นคำที่ใช้ในภาษาสเปน และภาษาอิตาลี โดยมีความหมายว่าเทียนไข โดยหนึ่งแคนเดลามีขนาดประมาณหนึ่งแรงเทียน (หรือ กำลังเทียน, Candle Power) ซึ่งใช้ประมาณความสว่างของเทียนหนึ่งเล่ม
นิยาม
เช่นเดียวกับหน่วยฐานเอสไออื่นๆ แคนเดลามีนิยามเชิงปฏิบัติการ ตั้งแต่การประชุมมาตรวิทยาระหว่างประเทศครั้งที่ 16 ในปี 1979 หน่วยแคนแดลาได้รับการนิยามจากกระบวนการทางฟิสิกส์ที่ให้ความเข้มของการส่องสว่างขนาด 1 แคนเดลาดังนี้
หนึ่งแคนเดลาเท่ากับความเข้มส่องสว่างในทิศที่กำหนดของแหล่งกำเนิดที่แผ่รังสีของแสงความถี่เดียวที่มีความถี่ 540×1012 เฮิรตซ์ และมีความเข้มของการแผ่รังสีในทิศทางนั้นเท่ากับ 1/683 วัตต์ต่อสเตอเรเดียน
ในนิยามได้อธิบายวิธีการสร้างแหล่งกำเนิดที่ให้แสงที่มีความเข้มของการส่องสว่างขนาด 1 แคนเดลา (ตามนิยาม) เพื่อให้ออกแบบเครื่องมือสอบเทียบ (calibrate) ที่สามารถตรวจวัดความเข้มความเข้มของการส่องสว่างได้
คำอธิบาย
ความถี่ดังกล่าวเป็นช่วงสเปกตรัมที่มองเห็นใกล้แสงสีเขียว ซึ่งมีความยาวคลื่นประมาณ 555 นาโนเมตร ความถี่นี้เป็นความถี่ที่ไวต่อตามนุษย์สูงสุดในเวลากลางวัน สำหรับแสงความถี่อื่นๆ ต้องปล่อยแสงด้วยความเข้มที่สูงกว่านี้จึงจะรับรู้ความเข้มของการส่องสว่างที่เท่ากันได้ ความเข้มของการส่องสว่างสำหรับความยาวคลื่น \lambda สามารถคำนวณได้จาก
ความเข้มการส่องสว่างของเทียน 1 เล่มมีขนาดประมาณ 1 แคนเดลา ความเข้มการส่องสว่างของหลอดไส้ 100 วัตต์มีขนาดประมาณ 120 แคนเดลา
ต้นกำเนิด
ก่อนหน้าปี 1948 มาตรฐานของความเข้มของการส่องสว่างยังคงหลากหลายในแต่ละประเทศ นอกจากเปรียบเทียบ กับแสงเทียนแล้ว ยังเปรียบเทียบแสงไฟที่เกิดจากการเผาเส้นใยเฉพาะอย่าง หนึ่งในหน่วยวัดความเข้มของการส่องสว่าง ที่เป็นที่รู้จักได้แก่ แรงเทียนในระบบมาตรฐานอังกฤษ หนึ่งแคนเดลาเท่ากับความสว่างที่เกิดมาจากเทียนที่ทำมาจาก ไขปลาวาฬบริสุทธิ์น้ำหนักเศษหนึ่งส่วนหกปอนด์และเผาไหม้ในอัตรา 120 เกรนต่อชั่วโมง เยอรมนี ออสเตรีย และ สแกนดินาเวียใช้หน่วย hefnerkerze ซึ่งนำมาจากตะเกียงเฮฟเนอร์ (Hefner lamp)
จากความต้องการการนิยามหน่วยความเข้มของการส่องสว่างที่ชัดเจนยิ่งขึ้น คณะกรรมาธิการระหว่างประเทศว่าด้วยความส่องสว่าง (International Commission on Illumination: CIE) และคณะกรรมการมาตรวิทยาสากล (CIPM) ได้เสนอ “แรงเทียนใหม่” โดยใช้การส่องสว่างจากการแผ่รังสีของพลังค์จากแพลทินัมแช่แข็ง และปรับค่าของหน่วยใหม่ให้ใกล้เคียงกับหน่วยแรงเทียนเดิม ในที่สุด CIPM ได้ตัดสินใจประกาศนิยามในปี 1946 ว่า "แรงเทียนใหม่ นิยามมาจาก ความสว่างจากการแผ่รังสีในทุกๆ สเปกตรัม ณ จุดเยือกแข็งของแพลทินัมจะต้องเท่ากับ 60 แรงเทียนใหม่ต่อตารางเซนติเมตร"
ในการประชุมมาตรวิทยาระหว่างประเทศครั้งที่ 9 ในปี 1948 ได้เปลี่ยนชื่อหน่วยนี้เป็น "แคนเดลา" ในการประชุมมาตรวิทยา ระหว่างประเทศครั้งที่ 13 ปี 1947 ได้ยกเลิกคำว่า "แรงเทียนใหม่" และขยายนิยามหน่วยแคนเดลาเพิ่มเติมว่า การแช่แข็ง แพลทินัมต้องทำในความดันบรรยากาศกลายเป็น "หนึ่งแคนเดลาเท่ากับความเข้มส่องสว่างในทิศที่กำหนดบนพื้นผิว 1/600 000 ตารางเมตรของวัตถุดำ ณ จุดเยือกแข็งของแพลทินัมภายใต้ความดัน 101 325 นิวตันต่อตารางเมตร"
เนื่องจากความยุ่งยากในการสร้างตัวแผ่รังสีของพลังค์ในอุณหภูมิสูงและความเป็นไปได้จากมาตรรังสีวิทยา (Radiometry) ในการประชุมมาตรวิทยาระหว่างประเทศครั้งที่ 16 ปี 1979 จึงได้เปลี่ยนนิยามของแคนเดลาไปเป็นนิยามในปัจจุบันในที่สุด ค่าคงที่ 1/683 ในนิยามใหม่เป็นค่าที่เลือกมาเพื่อให้มีค่าใกล้เคียงกับ "แรงเทียนใหม่" ในนิยามเดิม ถึงแม้ว่าหน่วยแคนเดลาจะนิยามด้วย วินาที (หน่วยฐานเอสไอ) และวัตต์ (หน่วยอนุพันธ์เอสไอ) หน่วยแคนเดลาก็ยังคงเป็นหน่วยฐานเอสไอตามนิยาม
จังหวัดโซเนลัวร์
โซเนลัวร์ (Saône-et-Loire; Sona-et-Lêre) เป็นจังหวัดในแคว้นบูร์กอญ-ฟร็องช์-กงเต ประเทศฝรั่งเศส โซเนลัวร์ตั้งอยู่ระหว่างแม่น้ำโซนกับแม่น้ำลัวร์และตั้งชื่อตามชื่อแม่น้ำทั้งสองสาย มีมากงเป็นเมืองหลักของจังหวัด
โซเนลัวร์เป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส ที่ก่อตั้งขึ้นจากดินแดนทางตอนใต้ของภูมิภาคบูร์กอญ และแบร็สซึ่งเป็นดินแดนที่ไม่มีความสัมพันธ์ต่อกันทั้งทางภูมิศาสตร์และทางประวัติศาสตร์
อติพจน์
อติพจน์
อติพจน์ คือการกล่าวมากเกินจริง มีความหมายตรงกับคำว่า Hyperbole ตัวอย่างเช่น
อวพจน์
อวพจน์ คือการกล่าวน้อยเกินจริงหรือการใช้โวหารต่ำเกินจริง มีความหมายตรงกับคำว่า Meiosis หรือ Understatement ตัวอย่างเช่น
Bathynanus
Bathynanus เป็นสกุลของแบรคิโอพอดที่อยู่ในวงศ์ Chlidonophoridae.
สปีชีส์ในสกุล ได้แก่:
สงครามพร่ากำลัง (อาหรับ–อิสราเอล)
สงครามพร่ากำลัง (حرب الاستنزاف Ḥarb al-Istinzāf, מלחמת ההתשה Milhemet haHatashah) ที่เกี่ยวข้องกับการต่อสู้ระหว่างอิสราเอลกับอียิปต์ จอร์แดน องค์การปลดปล่อยปาเลสไตน์ และพันธมิตรระหว่าง ค.ศ. 1967–1970
หลังจากที่ 1967 สงครามหกวันไม่มีความพยายามทางการทูตอย่างรุนแรงพยายามที่จะแก้ไขปัญหาที่เป็นหัวใจของความขัดแย้งอาหรับอิสราเอล ในเดือนกันยายนปี 1967 รัฐอาหรับไดมีนโยบายปิดกั้นสันติภาพ, การรับรู้หรือการเจรจากับอิสราเอล".ประธานาธิบดีอียิปต์ญะมาล อับดุนนาศิร เชื่อว่ามีเพียงวิธีเดียวที่สามารถทำให้กองกำลังอิสราเอลออกจากคาบสมุทรไซนายได้คือการใช้กำลัง.
การโจมตีช่วงแรกเป็นการใช้ปืนใหญ่ยิงข้ามชายแดน และรุกรานขนาดเล็ก แต่ปี 1969 กองทัพอียิปต์ตัดสินใจจะเข้าโจมตีขนานใหญ่ตามแนวคลองสุเอซตามด้วยการโจมตีทางอากาศอย่างกว้างขวางในวันที่ 8 มีนาคม 1969 โดยมีสนับสนุนสหภาพโซเวียต ซึ่งได้เข้ามาสนับสนุนอย่างเต็มกำลังในปฏิบัติการป้องกันน่านฟ้าอียิปต์ Rimon 20 ผลทำให้นายพลอากาศNikolai Yurchenko ผู้นำกองโซเวียตกำลังในอียิปต์เสียชีวิต
การสู้รบดำเนินต่อไปจนถึงสิงหาคม 1970 และจบลงด้วยการรบชายแดนที่เหลือเช่นเดียวกับเมื่อเริ่มสงครามโดยไม่มีการเจรจาสันติภาพอย่างจริงจัง
มานู ริโอส
มานูเอล ริโอส เฟร์นันเดซ (Manuel Ríos Fernández; เกิด 17 ธันวาคม ค.ศ. 1998) หรือรู้จักกันในนาม มานู ริโอส (Manu Ríos) เป็นนักแสดง, นักร้อง และนายแบบชาวสเปน ริโอสเป็นที่รู้จักจากบทบาท แพทริก เบลนโก ในซีรีส์เรื่อง Elite ของทางเน็ตฟลิกซ์
ริโอสเริ่มเข้าสู่วงการเพลงตั้งแต่ปี 2010 จากการโคฟเวอร์เพลงผ่านทางยูทูบ ในปี 2012 เขาได้เข้าร่วมเป็นหนึ่งในสมาชิกของวง Parchís ซึ่งเขาก็ได้มีโอกาสร่วมงานกับวงทั้งออกอัลบั้มและทัวร์คอนเสิร์ต
ชีวิตช่วงต้น
ริโอสเกิดเมื่อวันที่ 17 ธันวาคม ค.ศ. 1998 ที่เมืองกัลซาดาเดกาลาตราบา เขาเริ่มเข้าสู่วงการบันเทิงตั้งแต่อายุ 9 ขวบจากการที่เขาเข้าร่วมรายการเรียลลิตีที่แคว้นกัสติยา-ลามันชา ในช่วงเวลาเดียวกันนั้นเขาเริ่มทำการโคฟเวอร์เพลงผ่านทางยูทูบ ริโอสได้เรียนเกี่ยวกับการเต้นบัลเลต์แบบคลาสสิก และนาฏศิลป์ท้องถิ่นรวมถึงได้เป็นส่วนหนึ่งของวง Parchís ซึ่งในปี 2012 ตัววงได้มีโอกาสออกซิงเกิลและทัวร์คอนเสิร์ตในประเทศสเปน ทั้งนี้ริโอสยังได้มีส่วนร่วมในละครเพลงเรื่องเลมีเซราบล์  จากการรับบทเป็น Gavroche
แหล่งข้อมูลอื่น
1998
ขั้นตอนวิธีฮอปครอฟท์-คาร์พ
ขั้นตอนวิธีฮอปครอฟท์-คาร์พคิดค้นโดยจอห์น ฮอปครอฟท์และริชาร์ด คาร์พ เป็นขั้นตอนวิธีสำหรับการจับคู่เช่นเดียวกับขั้นตอนวิธีฮังกาเรียนและ ขั้นตอนวิธีฮอปครอฟท์-คาร์พทำโดยการเพิ่มขนาดของการจับคู่ซ้ำ ๆ โดยการหาวิถีแต่งเติม ใช้การวนซ้ำ O(\sqrt n) รอบ โดนหลักการเดียวกันนี้ยังใช้พัฒนาขั้นตอนวิธีที่ซับซ้อนขึ้นสำหรับการจับคู่ในกราฟที่ไม่ใช่กราฟสองส่วน โดยใช้เวลาในการทำงานเหมือนกับขั้นตอนวิธีฮอปครอฟท์-คาร์พ
วิถีแต่งเติม
แนวคิดพื้นฐานของขั้นตอนวิธีนี้ขึ้นอยู่กับวิถีแต่งเติม
จุดอิสระ คือ จุดที่ไม่เชื่อมต่อกับเส้นเชื่อมใด ๆ ในการจับคู่ M
วิถีแต่งเติม คือ วิถีที่เริ่มต้นจากจุดอิสระไปยังจุดอิสระ โดยวิถีนี้ จะผ่านเส้นเชื่อมทั้งที่มีการจับคู่อยู่แล้วและยังไม่มีการจับคู่สลับกันไป
n คือ ขนาดของการจับคู่ M
P คือ วิถีแต่งเติมที่สัมพันธ์กับ M
จะได้ว่า ผลต่างสมมาตรของเซ็ตของเส้นเชื่อม M \oplus P ทำให้เกิดการจับคู่ที่มีขนาด n+1 ดังนั้น จะใช้วิถีแต่งเติมเพื่อขยายขนาดของการจับคู่ได้
ในทางกลับกัน สมมติว่าการจับคู่ M ไม่ใช่วิธีที่ดีที่สุด ให้ผลต่างสมมาตร โดย M^* คือการจับคู่ที่ดีที่สุด จะได้ P คือวิถีแต่งเติมหลายๆวิถีที่ไม่ต่อเนื่องกัน และจำนวนวิถีใน P เท่ากับความแตกต่างของขนาดของ M และ M* ดังนั้น จะหยุดขั้นตอนวิธีนี้และจะได้การจับคู่ M ที่ดีที่สุดเมื่อไม่สามารถหาวิถีแต่งเติมได้
วิถีแต่งเติมในปัญหาการจับคู่ มีลักษณะคล้ายกับวิถีแต่งเติมในปัญหาการไหลมากสุด นั่นคือวิถีแต่งเติมจะเพิ่มขนาดของการไหล โดยสามารถเปลี่ยนแปลงปัญหาการจับคู่กราฟสองส่วนเป็นปัญหาการไหลมากสุดได้ เช่น การเปลี่ยนวิถีทดแทนในปัญหาการจับคู่เป็นวิถีแต่งเติมในปัญหาการไหล การนำเทคนิคที่ใช้ในขั้นตอนวิธีฮอปครอฟท์-คาร์พ ไปใช้ในข่ายงานการไหล รู้จักกันในชื่อขั้นตอนวิธีของดีนิซ
ขั้นตอนวิธี
ให้ U และ Vเป็นเซ็ตที่แบ่งกราฟสองส่วน G ออกเป็นสองส่วน และให้เซ็ต M แสดงการจับคู่ใด ๆ จาก U ไปยัง V
ขั้นตอนวิธีนี้จะสิ้นสุดเมื่อไม่พบวิถีแต่งเติมจากการค้นหาตามแนวกว้างในวัฏภาคใดๆ
วิเคราะห์การทำงาน
แต่ละวัฏภาคประกอบด้วยการค้นหาตามแนวกว้างหนึ่งครั้งและการค้นหาตามแนวลึกหนึ่งครั้ง ดังนั้นในวัฏภาคหนึ่งๆจะใช้เวลาเชิงเส้น เพราะฉะนั้น สำหรับ \sqrt n วัฏภาคแรก ในกราฟที่มี n จุด และm เส้นเชื่อม จะใช้เวลาทั้งหมด
โดยแสดงได้ว่า ในทุกๆวัฏภาค ความยาวของวิถีแต่งเติมที่สั้นที่สุดจะมีการเพิ่มความยาวขึ้นเสมอ นั่นคือ ในแต่ละวัฏภาค วิถีแต่งเติมอื่นๆที่เหลืออยู่ต้องมีความยาวมากกว่าความยาวปัจจุบันเสมอ เพราะฉะนั้นเมื่อ \sqrt n วัฏภาคแรกในขั้นตอนวิธีสิ้นสุดลง วิถีแต่งเติมที่สั้นที่สุดจะมีเส้นเชื่อมอย่างน้อย \sqrt n เส้นเชื่อม อย่างไรก็ตามผลต่างสมมาตรระหว่างการจับคู่ที่ดีที่สุดและการจับคู่ M ที่ได้มาจากแต่ละวัฏภาค จะก่อให้เกิดวิถีแต่งเติมหลายๆวิถีที่ไม่ต่อเนื่องกัน นั่นคือ ถ้าแต่ละวิถีในเซ็ตมีความยาวอย่างน้อยเท่ากับ \sqrt n แล้ว จะมีวิถีได้อย่างมากที่สุดจำนวน \sqrt n วิถี และขนาดของการจับคู่ที่ดีที่สุดจะมีความแตกต่างจากขนาดของ M ได้อย่างมากเท่ากับ \sqrt n เส้นเชื่อม และเนื่องจากว่าทุกวัฏภาคของขั้นตอนวิธีนี้จะมีการเพิ่มขนาดของการจับคู่เสมอ ดังนั้นก่อนที่ขั้นตอนวิธีจะสิ้นสุด จะมีวัฏภาคเพิ่มได้อย่างมากที่สุดอีกจำนวน \sqrt n วัฏภาค
จะได้ว่า ขั้นตอนวิธีนี้มีการทำงานอย่างมากที่สุด 2\sqrt n วัฏภาค ดังนั้น จะได้เวลาทั้งหมดในการทำงานคือ O(m\sqrt n) สำหรับกรณีแย่สุด
อย่างไรก็ตาม ในหลายๆกรณี เวลาที่ใช้โดยขั้นตอนวิธีนี้อาจจะเร็วกว่าในการวิเคราะห์กรณีแย่สุด เช่น ในกรณีเฉลี่ยสำหรับกราฟกระจายสองส่วนแบบกราฟสุ่ม ได้แสดงว่า ในการจับคู่ที่ไม่ใช่การจับคู่ที่ดีที่สุด วิถีแต่งเติมที่ได้มีโอกาสสูงที่จะมีความยาวเป็นลอการิทึม (พัตนาจากผลของ  ) ดังนั้น สำหรับกราฟเหล่านี้ ขั้นตอนวิธีฮอปครอฟท์-คาร์พ จะมี O(\log(n)) วัฏภาคและจะมีเวลาในการทำงานเท่ากับ O(m\log(n))
เปรียบเทียบกับขั้นตอนวิธีจับคู่กราฟสองส่วนอื่นๆ
สำหรับกราฟกระจายขั้นตอนวิธีฮอปครอฟท์-คาร์พ เป็นขั้นตอนวิธีที่มีประสิทธิภาพดีที่สุดในกรณีแย่สุด แต่สำหรับกราฟซับซ้อนขั้นตอนวิธีโดย สามารถทำงานได้ดีกว่าเล็กน้อย คือ  โดยเป็นขั้นตอนวิธีที่มีพื้นฐานจากขั้นตอนวิธีการไหลมากสุดดัน-ติดป้ายซ้ำซึ่งหลังจากการจับคู่โดยขั้นตอนวิธีนี้แล้วจะสลับมาใช้วิธีฮอปครอฟท์-คาร์พ
มีผู้ทดลองเปรียบเทียบขั้นตอนวิธีจับคู่กราฟสองส่วน ผลลัพธ์ที่ได้ปรากฏว่าขั้นตอนวิธีฮอปครอฟท์-คาร์พไม่ดีเหมือนกับในทฤษฎี เมื่อเทียบกับแผนการทางกว้างและแผนการทางลึกเพื่อหาวิถีแต่งเติม และเทคนิกดัน-ติดป้ายซ้ำ
กราฟที่ไม่ใช่กราฟสองส่วน
การหาจำนวนสมาชิกจับคู่มากสุดในกราฟที่ไม่ใช่กราฟสองส่วน สามารถใช้แนวคิดเดียวกับการหาจำนวนมากสุดของวิถีแต่งเติมที่สั้นที่สุดได้ ดังนั้นจะได้ขั้นตอนวิธีที่มี O(\sqrt n) วัฏภาค อย่างไรก็ตาม สำหรับกราฟที่ไม่ใช่กราฟสองส่วน การหาวิถีแต่งเติมในแต่ละวัฏภาคทำได้ยากและช้ากว่า ได้แสดงถึงขั้นตอนวิธีในแต่ละวัฏภาคโดยใช้เวลาเชิงเส้นในกราฟที่ไม่ใช่กราฟสองส่วน ซึ่งใช้เวลาเท่ากับขั้นตอนวิธีฮอปครอฟท์-คาร์พ แต่เทคนิกที่ไมคาไล-วาซิรานีใช้นั้นมีความซับซ้อนและยังไม่ได้รับการพิสูจน์อย่างสมบูรณ์ นอกจากนี้ยังมีขั้นตอนวิธีที่อื่น ๆ อีก
รหัสเทียม
1 /* 2   G = G1 ∪ G2 ∪ {จุดว่าง} 3  G1 และ G2 คือส่วนย่อยในกราฟสองส่วน และ จุดว่าง เป็นจุดพิเศษ 4 */ 5  6 ฟังก์ชัน ค้นหาตามแนวกว้าง 7    สำหรับทุกๆจุด v ใน G1  8         ถ้า คู่ของ v เท่ากับ จุดว่าง 9            กำหนด ระยะทางของ v เป็น 0 10            เพิ่ม v ลงในแถวคอย 11        ไม่เช่นนั้น 12            กำหนด ระยะทางของ v เป็น ∞ 13    กำหนด ระยะทางของ จุดว่าง เป็น ∞ 14    ในขณะที่ แถวคอยไม่ว่าง 15        กำหนด v เป็น จุดหน้าสุดของแถวคอย และนำจุดหน้าสุดของแถวคอยออกไป 16        สำหรับทุกๆจุด u ที่มีเส้นเชื่อมกับ v 17            ถ้า ระยะทางของคู่ของ u เท่ากับ ∞ 18                กำหนด ระยะทางของคู่ของ u เป็น ระยะทางของ v + 1 29                เพิ่ม คู่ของ u ลงในแถวคอย 20    คืนค่า ระยะทางของจุดว่างเท่ากับ ∞ ใช่หรือไม่ 21 22 ฟังก์ชัน ค้นหาตามแนวลึก (v) 23    ถ้า v ไม่เท่ากับ จุดว่าง 24        สำหรับทุกๆจุด u ที่มีเส้นเชื่อมกับ v 25            ถ้า ระยะทางของคู่ของ u เท่ากับ ระยะทางของ v + 1 26                ถ้า ค้นหาตามแนวลึก(คู่ของ u) เป็นจริง 27                    กำหนด คู่ของ u เป็น v 28                    กำหนด คู่ของ v เป็น u 39                    คืนค่า จริง 30        กำหนด ระยะทางของ v เป็น ∞ 31        คืนค่า เท็จ 32    คืนค่า จริง 33 34 ฟังก์ชัน ฮอปครอฟท์-คาร์พ 35    สำหรับทุกๆจุด v ใน G 36         กำหนด คู่ของ v เป็น จุดว่าง 37    กำหนด จำนวนการจับคู่ เป็น 0 38    ในขณะที่ ค้นหาตามแนวกว้าง เป็นจริง 49        สำหรับทุกๆจุด v ใน G1 40             ถ้า คู่ของ v เท่ากับ จุดว่าง 41                ถ้า ค้นหาตามแนวลึก(v) เป็นจริง 42                    กำหนด จำนวนการจับคู่ เป็น จำนวนการจับคู่ + 1 44    คืนค่า จำนวนการจับคู่
ชิโองามะ
อุตสาหกรรมอาหารทะเลเป็นอาชีพสำคัญของชิโองามะ ท่าเรือชิโองามะเป็นท่าเรือปลาทูน่าที่สำคัญของญี่ปุ่น นอกจากนี้ยังมีร้านอาหารทะเล โดยเฉพาะร้านซูชิที่มีจำนวนร้านต่อพื้นที่หนึ่งตารางกิโลเมตรมากที่สุดในญี่ปุ่น
ชิโองามะได้รับผลกระทบจากเหตุการแผ่นดินไหวและคลื่นสึนามิในโทโฮกุ ค.ศ. 2011
จำปาดะ
จำปาดะ (cempedak, เจิมเปอดะก์; ) คือชื่อของไม้ยืนต้นชนิดหนึ่งที่อยู่ในวงศ์ Moraceae ซึ่งอยู่ในวงศ์เดียวกับขนุน ถิ่นกำเนิดอยู่ในคาบสมุทรมลายู อินโดนีเซีย และเกาะนิวกินี ลักษณะเป็นไม้ยืนต้น มียางสีขาวขุ่น ใบเป็นมัน ผลคล้ายขนุนแต่เล็กกว่า ผลดิบเปลือกแข็ง มียางมาก พอสุก เปลือกนิ่มลง ยางน้อยลง เนื้อมีกลิ่นหอมและรสหวานจัด ผลจำปาดะสามารถทำอาหารได้หลากหลาย มีกลิ่นเฉพาะตัว ทั้งกินเป็นผลไม้สด ชุบแป้งข้าวเจ้าแล้วทอดซึ่งเป็นที่นิยมในภาคใต้ของไทย สิงคโปร์และมาเลเซีย เมล็ดอย่างเดียวนำไปต้มให้สุก หรือใส่ในกับข้าวเช่นแกงไตปลา ผลอ่อนต้มกับกะทิใช้เป็นผัก ผลอ่อนนำไปแกงได้ เนื้อไม้สีเหลืองหรือน้ำตาลใช้ทำเครื่องเรือนและต่อเรือ เปลือกลำต้นใช้ฟั่นเชือก
ผิน ชุณหะวัณ
ประวัติ
ผินเกิดที่ตำบลบางนกแขวก อำเภอบางคนที จังหวัดสมุทรสงคราม เป็นบุตรของนายไข่ และ นางพลับ ชุณหะวัณ ชาวสวนและแพทย์แผนโบราณ มีพี่น้องร่วมบิดามารดาเดียวกัน 8 คนหนึ่งในนั้นคือ พล.ท.พจน์ ชุณหะวัณ หรือ ขุนพจน์ศรศักดิ์
จอมพล ผิน ชุณหะวัณ ถึงแก่อสัญกรรมในวันศุกร์ที่ 26 มกราคม พ.ศ. 2516 ที่โรงพยาบาลพระมงกุฎเกล้า รวมอายุ
บุตรธิดา
จอมพล ผิน ชุณหะวัณ สมรสครั้งแรกกับคุณหญิงวิบุลลักสม์ ชุณหะวัณ (พ.ศ. 2440 - พ.ศ. 2497) มีบุตร-ธิดา 5 คน คือ หลังจากคุณหญิงวิบุลลักสม์ถึงแก่อนิจกรรม จึงสมรสครั้งที่สองกับ นางสุภาพ ชุณหะวัณ มีบุตร 1 คน คือ
ชีวิตการรับราชการ
จอมพล ผิน ได้รับสมัครเข้าเป็นนักเรียนนายสิบ ที่โรงเรียนนายสิบ กรมทหารที่ 4 ราชบุรี เมื่อมีอายุได้ 16 ปี เมื่อจบหลักสูตรสามารถสอบไล่ได้คะแนนดีเยี่ยม จึงได้เลื่อนขั้นไปศึกษาต่อใน โรงเรียนนายร้อยทหารบก จนจบ (รุ่นเดียวกับจอมพล แปลก พิบูลสงคราม) และได้พระราชทานยศเป็นนายร้อยตรีเมื่อวันที่ 23 พฤษภาคม พ.ศ. 2459 ประจำกรมทหารราบที่ 4 ราชบุรี หลังจากนั้นได้เข้าเรียนโรงเรียนเสนาธิการทหารบก เมื่อ พ.ศ. 2471 ขณะอายุได้ 37 ปีมียศและบรรดาศักดิ์เป็น ร้อยเอก ขุนชำนาญยุทธศาสตร์ ได้รับพระราชทานบรรดาศักดิ์เป็น "หลวงชำนาญยุทธศาสตร์" และ พ.ศ. 2472 ได้เลื่อนยศเป็นพันตรีในเวลาถัดมา
ฉายา
จอมพลผิน ชุณหะวัณ ได้รับฉายาจากสื่อมวลชนว่า "บุรุษผู้รักชาติจนน้ำตาไหล" หรือ "วีรบุรุษเจ้าน้ำตา" เนื่องจากให้สัมภาษณ์ในเหตุการณ์รัฐประหาร เมื่อปี พ.ศ. 2490 ว่าทำไปเพราะ รักชาติ ขณะที่ให้สัมภาษณ์ทุกครั้งเกี่ยวกับเรื่องนี้ก็มักน้ำตาไหลด้วยความตื้นตัน
เครื่องราชอิสริยาภรณ์ไทย
จอมพล ผิน ชุณหะวัณ ได้รับพระราชทานเครื่องราชอิสริยาภรณ์ ดังนี้
ฌอร์ฌึ เม็งดึช
ฌอร์ฌึ เปาลู อากุชตีญู เม็งดึช (Jorge Paulo Agostinho Mendes; เกิด 7 มกราคม พ.ศ. 2509) เป็นนายหน้าฟุตบอลชาวโปรตุเกส เขาจดทะเบียนกับสหพันธ์ฟุตบอลโปรตุเกส และเป็นเจ้าของบริษัทนายหน้าแฌชตีฟูตึ (GestiFute) ซึ่งก่อตั้งขึ้นใน พ.ศ. 2539 เม็งดึชเป็นหนึ่งในนายหน้าฟุตบอลที่ทรงอิทธิพลที่สุดในโลก โดยมีลูกค้าชื่อดังอย่างคริสเตียโน โรนัลโด, โชเซ มูรีนโย, ดาบิด เด เฆอา, ดิเอโก โกสตา, ฮาเมส โรดริเกซ และฌูเวา แฟลิกส์ เป็นต้น บ่อยครั้งมีผู้เรียกเขาว่า "ซูเปอร์เอเจินต์"
เม็งดึชได้รับรางวัล นายหน้ายอดเยี่ยมแห่งปี จากโกลบซอกเกอร์อะวอดส์หกปีติดต่อกัน ตั้งแต่ พ.ศ. 2553 ถึง พ.ศ. 2558
มังกรคู่สู้สิบทิศ (ละครโทรทัศน์)
มังกรคู่สู้สิบทิศ (大唐雙龍傳; Twin of Brothers) เป็นละครโทรทัศน์ที่กล่าวถึงวรรณกรรมเรื่องหนึ่งของ หวงอี้ เรื่อง มังกรคู่สู้สิบทิศ นำแสดงโดย หลิน เฟิง, อู๋ จัวซี, หยาง อี้, ไลลา ตง, หู ติ้งซิน, หลี่ เฉียน, คริสตีน อู๋ ออกอากาศทางช่อง 3 แฟมิลี ในไทย ในวันจันทร์-ศุกร์ เวลา 14.45-15.45 น. ตั้งแต่วันที่ 19 เมษายน 2561- 4 กรกฎาคม 2561 รวมทั้งสิ้น 42 ตอน ซึ่งละครเรื่องนี้ออกอากาศต่อจากละครเรื่อง เจาะเวลาหาจิ๋นซี
Agulhasia
Agulhasia เป็นสกุลของแบรคิโอพอดที่อยู่ในวงศ์ Chlidonophoridae.
สปีชีส์ของสกุลนี้พบในสาธารณรัฐแอฟริกาใต้
สปีชีส์ในสกุล ได้แก่:
วัดเวฬุราชิณ
วัดเวฬุราชิณ เป็นพระอารามหลวงชั้นตรี ชนิดสามัญ ในแขวงบางยี่เรือ เขตธนบุรี กรุงเทพมหานคร ช่วงเวลาในการสร้างวัดคาบเกี่ยวกัน 2 แผ่นดิน คือ รัชกาลที่ 3 และรัชกาลที่ 4
ประวัติ
ผู้สร้างวัดคือ เจ้าพระยาพลเทพ (เอี่ยม ชูโต) โดยได้นำเงิน ค่าภาษีไม้ไผ่สีสุกที่ท่านเป็นเจ้าภาษีรับสัมปทานผูกขาดการเก็บอยู่มาใช้เป็นค่าสร้างวัด แต่เดิมใช้ชื่อวัดว่า วัดท้องคุ้ง ตามสภาพภูมิศาสตร์ที่ตั้งวัดที่เป็นคุ้งใหญ่ในคลองบางกอกใหญ่ สร้างเสร็จในสมัยรัชกาลที่ 4 จึงได้น้อมเกล้าฯ ถวายเป็นพระอารามหลวง ได้รับพระราชทานนามว่า วัดเวฬุราชิณ ซึ่งแปลว่า วัดซึ่งเกิดจากหนี้ภาษีไม้ไผ่ของพระราชา ต่อมาในสมัยรัชกาลที่ 4 พระยาพิศาลศุภผล (ชื่น พิศาลบุตร) และขุนตาลวโนชากร (นิ่ม เสนะวัต) ได้ร่วมกันปฏิสังขรณ์วัดใหม่ทั้งหมด เป็นการปฏิสังขรณ์ครั้งใหญ่เท่ากับเป็นการสร้างวัดใหม่ ต่อมาพระไพโรจน์ธรรมาภรณ์เป็นเจ้าอาวาสได้บูรณะวัด
อาคารเสนาสนะและปูชนียวัตถุ
พระอุโบสถ มีลักษณะสถาปัตยกรรมทรงไทย หลังคาลด 2 ชั้น มุงกระเบื้อง ประดับช่อฟ้าใบระกา หางหงส์ ซุ้มประตูหน้าต่างเป็นลายปูนปั้นงดงาม ภายในมีจิตรกรรมฝาผนังเล่าเรื่องชาดก เหนือหน้าต่างเป็นภาพเทพพนม พัดแฉกคนธรรพ์ และเทพบันเทิงฝาผนังหลังพระประธาน เป็นภาพพระพุทธเจ้าทรงแสดงพระธรรมเทศนาโปรดพระพุทธมารดา พระประธาน เป็นพระพุทธรูปปางมารวิชัย
พระวิหารทิศ 4 หลังมีมุขลดหน้าบันจำหลักไม้เป็นรูปพระพุทธเจ้าแสดงพระธรรมเทศนาแก่เหล่าเทวดา มีพระพุทธสีหไสยาสน์ประดิษฐานประดิษฐานอยู่ภายใน ส่วนพระเจดีย์ทรงลังกาอยู่หลังพระอุโบสถ ตั้งอยู่บนฐานทักษิณสี่เหลี่ยม
Diplonychus
Diplonychus เป็นสกุลของมวนที่อยู่ในวงศ์ Belostomatidae
สปีชีส์ในสกุลนี้พบในแอฟริกาตอนใต้ เอเชียตะวันออกเฉียงใต้ และออสเตรเลีย
สปีชีส์ในสกุลนี้ ได้แก่:
การเลือกตั้งทางอ้อม
การเลือกตั้งทางอ้อม (indirect election) หมายถึง การเลือกตั้งในสองระดับ กล่าวคือ ประชาชนผู้มีสิทธิการเลือกตั้งเลือกตัวแทนหรือคณะบุคคล จากนั้นตัวแทนหรือคณะบุคคลที่ได้รับการเลือกตั้งจะไปดำเนินการเลือกผู้ดำรงตำแหน่งทางการเมืองนั้นๆ ต่อไป ลักษณะเช่นนี้จึงกล่าวได้ว่าการเลือกตั้งทางอ้อมเป็นรูปแบบที่ผู้ใช้สิทธิเลือกตั้งไม่ได้ลงคะแนนเลือกผู้สมัครให้ดำรงตำแหน่งทางการเมืองนั้นได้โดยตรง แต่เป็นการมอบหมายสิทธิในการตัดสินใจให้กับตัวแทนหรือคณะบุคคลให้ทำหน้าที่แทน วัตถุประสงค์สำคัญของการเลือกตั้งทางอ้อม คือ การให้บุคคลหรือคณะบุคคลที่มีความเหมาะสมในการใช้วิจารณญาณ ทำการตัดสินใจแทนผู้ออกเสียงลงคะแนนในการเลือกผู้ที่มีความรู้ความสามารถในการทำหน้าที่ตามตำแหน่งทางการเมืองนั้น ๆ
ตัวอย่าง การเลือกตั้งทางอ้อม ได้แก่ การเลือกตั้งประธานาธิบดีของสหรัฐอเมริกา ที่ใช้ระบบ คณะผู้เลือกตั้ง (Electoral College) ซึ่งหมายถึง ผู้แทนราษฎรของแต่ละรัฐที่จะเป็นผู้เลือกตั้งประธานาธิบดีและรองประธานาธิบดีแทนราษฎรในรัฐของตน ในอดีตพวกกลุ่มผู้แทนเหล่านี้ถือว่าเป็นชนชั้นนำและเป็นผู้มีโอกาสตัดสินใจในการเลือกตั้งอย่างแท้จริง แต่ในปัจจุบันพวกผู้แทนกลุ่มนี้ต้องทำตามนโยบายของพรรคของตน ถ้าพรรคของตนสนับสนุนใครก็ต้องเลือกคนนั้น จำนวนผู้แทนของรัฐใดจะมีผู้แทนเท่าใดถือเอาจำนวนของผู้แทนของรัฐนั้นในวุฒิสภา (the Senate)และสภาผู้แทนราษฎร(the House of Representatives) ร่วมกัน
นอกจากนี้แล้ว ยังพบรูปแบบการได้มาซึ่งผู้ดำรงตำแหน่งทางการเมืองที่สำคัญ ๆ โดยวิธีการเลือกตั้งทางอ้อม ได้แก่ ตำแหน่งนายกรัฐมนตรีในระบบรัฐสภา ที่ประชาชนไม่ได้เป็นผู้เลือกนายกรัฐมนตรีได้โดยตรง แต่อาศัยการลงมติของสมาชิกสภาผู้แทนราษฎรที่ประชาชนในแต่ละเขตหรือตามบัญชีรายชื่อได้เลือกไปแล้ว ให้ทำหน้าที่ในการลงมติเลือกบุคคลที่เหมาะสมเป็นนายกรัฐมนตรี ซึ่งโดยทั่วไปมักเป็นผู้นำพรรคเสียงข้างมากในสภาผู้แทนราษฎร เป็นต้น
การเลือกตั้งทางอ้อมในประเทศไทย
ประเทศไทย ได้มีการใช้รูปแบบการเลือกตั้งทางอ้อมครั้งเดียวเท่านั้น ในการเลือกตั้งสมาชิกสภาผู้แทนราษฎรครั้งแรก ที่เป็นไปตามรัฐธรรมนูญแห่งราชอาณาจักรสยาม พุทธศักราช 2475 ซึ่งกำหนดให้รัฐสภาไทยเป็นระบบสภาเดียว (Single Cameral) ประกอบด้วยสมาชิก 2 ประเภท คือ ประเภทที่หนึ่งมาจากการเลือกตั้ง มีจำนวน 78 คน และสมาชิกประเภทที่สองมาจากการแต่งตั้งโดยพระมหากษัตรีย์ จำนวน 78 คน สมาชิกทั้งสองประเภทอยู่ในตำแหน่งคราวละ 4 ปีเท่ากัน การเลือกตั้งจึงเลือกเฉพาะสมาชิกประเภทที่หนึ่งเท่านั้น โดยให้ประชาชนเลือกผู้แทนตำบล จากนั้นจึงเลือกผู้แทนจังหวัดตามลำดับ ซึ่งมีการกำหนดสัดส่วนประชากร 200,000 คน ต่อผู้แทนราษฎร 1 คน ถ้าจังหวัดใดมีเศษประชากรเกิน 100,000 คน ให้มีผู้แทนราษฎรได้อีก 1 คน
Joania
สปีชีส์ของสกุลนี้พบในยุโรปใต้และแอฟริกาเหนือ
สปีชีส์ในสกุล ได้แก่:
ไข่ป่าม
ไข่ป่าม หรือ ไข่ป๋าม (ป่ามเป็นภาษาพื้นเมืองแปลว่า ปิ้ง) เป็นอาหารพื้นเมืองทางภาคเหนือ ที่ปรุงไข่ให้สุกด้วยวิธีป่าม โดยเทไข่ลงบนใบตอง และเทน้ำลงใต้ใบตอง ตั้งไฟให้ไข่สุก มีลักษณะคล้ายไข่เจียวและมีกลิ่นหอมอ่อน ๆ ของใบตอง บางครั้งเรียกไข่ทอดตอง
ส่วนผสมสูตรดั้งเดิม ประกอบด้วย ไข่ไก่ เกลือป่น ต้นหอมซอย ตะใคร้ กระเทียม พริกสด หากต้องการเพิ่มคุณค่าทางอาหาร หรือดัดแปลงให้น่ารับประทานยิ่งขึ้น  สามารถเพิ่มส่วนผสมอื่น ๆ เช่น เนื้อหมู  กุ้ง  ปลาหมึก ปูอัด ฯลฯ ได้ตามต้องการ
แคว้นวอลึญ
แคว้นวอลึญ (Воли́нська о́бласть) เป็นหน่วยการปกครองระดับแคว้นทางทิศตะวันตกเฉียงเหนือของประเทศยูเครน มีเมืองหลักคือเมืองลุตสก์ซึ่งเป็นเมืองที่อยู่ตะวันตกสุดของประเทศยูเครน และเป็นเมืองที่ตั้งของสถานีสุดท้ายในยูเครนของเส้นทางรถไฟที่วิ่งจากกรุงเคียฟไปยังกรุงวอร์ซอ แคว้นวอลึญมีประชากรจำนวน 1,021,356 คน (ประมาณการ ณ วันที่ 1 มกราคม ค.ศ. 2022)
Coronaspis
Coronaspis เป็นสกุลของมวนที่อยู่ในวงศ์ Diaspididae
สปีชีส์ในสกุลนี้ ได้แก่:
พระครูสังวรสมณกิจ (ทิม อตฺตสนฺโต)
หลวงปู่ทิม อตฺตสนฺโต (10 มีนาคม พ.ศ. 2456 - 22 มีนาคม พ.ศ. 2552) ท่านเป็นอดีตเจ้าอาวาสวัดพระขาว อำเภอบางบาล จังหวัดพระนครศรีอยุธยา
เข้าสู่ร่มกาวสาวพักตร์
ก่อนที่ท่านจะเข้ารับการอุปสมบทเป็นครั้งที่ 2 ก็เกิดเหตุการณ์ประหลาดครั้งที่ 2เกิดขึ้นจนทำให้เบื่อหน่ายชีวิตมาก ท่านได้อุปสมบทครั้งที่ 2 เมื่อปี พ.ศ. 2491 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 โดยมีหลวงพ่อสังข์ วัดน้ำเต้า เป็นพระอุปัชฌาย์ ในระหว่างที่บวช ท่านก็ได้พบความไม่เที่ยงแท้ในชีวิตคือ ในปี พ.ศ. 2527 ศิษยานุศิษย์ได้ขอให้หลวงปู่สร้างรูปเหมือน หน้าตัก 5 นิ้ว เนื้อทองเหลืองขัดมัน หลวงปู่มักจะสอนให้ทุก ๆ คนนับถือพระรัตนตรัย ในปัจจุบัน หลวงปู่มีชื่อเสียงโด่งดัง ขจรขจาย ไปในทุกภาคของประเทศไทย ขณะชาวต่างชาติยังรู้จักชื่อเสียงของท่านอย่างดีเลย
มรณภาพ (ละสังขาร)
หลังจากมีการฉลองอายุครบ 8 รอบ 96 ปีของท่านในวันที่ 10 มีนาคม ในวันที่ 22 มีนาคม พ.ศ. 2552 ท่านได้มรณภาพด้วยอาการสงบ ณ โรงพยาบาล จังหวัดนนทบุรี รวมสิริอายุได้ 96 ปี 61 พรรษา
โคอิโวะชิราไนคิมิเอะ
รายชื่อเพลง
ทั้งนี้ซิงเกิลโคอิโวะชิราไนคิมิเอะ นั้นมีการวางจำหน่ายทั้งสิ้น 3 แบบด้วยกัน ได้แก่
โอดะ
โอดะ อาจหมายถึง
โคอิโวะชิราไนคิมิเอะ
First-run Edition
CD DVD
Regular Edition
CD
First-run Special Package Specs
ประกอบไปด้วย First-run Edition (CD+DVD), Regular Edition (CD) และ Bonus DVD Special Package
รายละเอียด
Jaffaia
Jaffaia เป็นสกุลของแบรคิโอพอดที่อยู่ในวงศ์ Dallinidae มีเพียงสปีชีส์เดียวคือ Jaffaia jaffaensis
สปีชีส์นี้พบในออสเตรเลีย
Chrysocicada
Chrysocicada เป็นสกุลของมวนที่อยู่ในวงศ์ Cicadidae มีเพียงสปีชีส์เดียวคือ Chrysocicada franceaustralae
สปีชีส์ในสกุลนี้พบในออสเตรเลีย
เพย์แพล
เพย์แพล (PayPal) เป็นระบบธุรกิจที่ทำให้สามารถจ่ายเงินและโอนเงินผ่านทางอินเทอร์เน็ต ก่อตั้งขึ้นเมื่อปี พ.ศ. 2541 (ค.ศ. 1998) และเป็นส่วนหนึ่งของบริษัทขายของออนไลน์อีเบย์ตั้งแต่ 3 ตุลาคม พ.ศ. 2545 เพย์แพลเป็นระบบการจ่ายเงินอีกรูปแบบหนึ่งใช้แทนที่การจ่ายเงินสด เช็ค หรือบัตรเครดิต โดยผู้ซื้อจะจ่ายเงินผ่านระบบ และผู้ขายจะเสียค่าบริการให้กับทางบริษัท
เพย์แพลมีสำนักงานใหญ่อยู่ที่แซนโฮเซ รัฐแคลิฟอร์เนีย สหรัฐ
เมื่อวันที่ 3 ตุลาคม พ.ศ. 2545 บริษัทอีเบย์ได้ซื้อกิจการเพย์แพลและได้เป็นผู้ถือหุ้นทั้งสิ้น
ปัจจุบันบริษัท PayPal จดทะเบียนในตลาดหลักทรัพย์อเมริกาซึ่งมีชื่อหลักทรัพย์ว่า PayPal Holdings, Inc. Common Stock (PYPL)
โทรทัศน์ภาคพื้นดินระบบดิจิทัลในประเทศไทย
โทรทัศน์ภาคพื้นดินระบบดิจิทัลในประเทศไทย เป็นวิวัฒนาการสำคัญของโทรทัศน์ในประเทศไทย ด้วยโทรทัศน์ภาคพื้นดินระบบดิจิทัล ซึ่งผู้ชมส่วนใหญ่ทั่วไปจะเรียกว่า ทีวีดิจิตอล หรือ ทีวีดิจิทัล ทั้งนี้ตามกฎหมายราชอาณาจักรไทยบัญญัติในรัฐธรรมนูญให้มีองค์การของรัฐแห่งหนึ่งขึ้นมาดูแลกิจการโทรคมนาคม กิจการโทรทัศน์วิทยุกระจายเสียง และกิจการสารสนเทศอาศัยอำนาจตามรัฐธรรมนูญ พ.ศ. 2560 ให้จัดตั้งหน่วยงานองค์กรอิสระใหม่ขึ้นเป็นคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เป็นองค์กรอิสระภาครัฐที่รับผิดชอบโดยตรง เกี่ยวกับคลื่นความถี่ทั้งหมด กสทช. ออกกำหนดให้ใช้ระบบการออกอากาศตามมาตรฐาน การแพร่สัญญาณภาพดิจิทัลภาคพื้นดินรุ่นที่ 2 (DVB-T2) กำหนดระยะของการทดลองออกอากาศไว้ ระหว่างวันที่ 1 - 24 เมษายน พ.ศ. 2557 ก่อนจะกำหนดเวลาให้ผู้ประกอบการทุกรายเตรียมความพร้อมขั้นสุดท้าย เพื่อเริ่มออกอากาศในส่วนกลางระหว่าง 25 เมษายน - 25 พฤษภาคม พ.ศ. 2557
ตามแผนแม่บทการบริหารคลื่นความถี่ พ.ศ. 2555 กำหนดให้เริ่มต้นรับส่งสัญญาณวิทยุโทรทัศน์ภาคพื้นดินด้วยระบบดิจิทัล ภายในเวลา 4 ปี นับแต่วันที่ 4 เมษายน พ.ศ. 2555 ซึ่งประกาศแผนแม่บทฉบับดังกล่าว และสืบเนื่องด้วย แผนแม่บทกิจการกระจายเสียงและกิจการโทรทัศน์ ฉบับที่ 1 (กรอบการดำเนินงานอยู่ในช่วงระหว่างปี พ.ศ. 2555 - 2559) มีการกำหนดยุทธศาสตร์ และระยะเวลาในการเปลี่ยนผ่านจากการส่งสัญญาณโทรทัศน์ภาคพื้นดิน ด้วยระบบแอนะล็อก ไปสู่การใช้ระบบดิจิทัล โดยให้เริ่มรับส่งสัญญาณวิทยุกระจายเสียงและวิทยุโทรทัศน์ภาคพื้นดิน ด้วยระบบดิจิทัลภายใน 4 ปี, ให้มีมาตรการสนับสนุนการวิจัยและพัฒนาการผลิตอุปกรณ์รับสัญญาณวิทยุกระจายเสียงและวิทยุโทรทัศน์ ภายใน 3 ปี, ให้มีมาตรการสนับสนุนอุปกรณ์รับสัญญาณวิทยุกระจายเสียงและวิทยุโทรทัศน์ภาคพื้นดินระบบดิจิทัล สำหรับผู้มีรายได้น้อยภายใน 3 ปี และให้มีจำนวนครัวเรือนในเมืองใหญ่ ที่สามารถรับสัญญาณวิทยุกระจายเสียงและวิทยุโทรทัศน์ภาคพื้นดินในระบบดิจิทัลได้ ไม่น้อยกว่า 80% ภายใน 5 ปี
จำนวนและประเภทช่องโทรทัศน์
กสทช. กำหนดจำนวนและรูปแบบ ช่องโทรทัศน์ภาคพื้นดินระบบดิจิทัล เบื้องต้นไว้ทั้งสิ้น 48 ช่อง ได้แก่